**Principa “Nenodarīt būtisku kaitējumu” novērtējums**

**1.3.1. SAM “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm”**

**1.3.1.1.pasākumam “IKT risinājumu un pakalpojumu attīstība un iespēju radīšana privātajam sektoram”**

**Novērtējuma 1.daļa**

| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| --- | --- | --- | --- |
| **Klimata pārmaiņu mazināšana** |  | **X** | **Ietekme uz SEG emisijām**  Ņemot vērā specifiskā atbalsta mērķa (SAM) būtību, tā ietvaros plānotajām atbalstāmajām darbībām ir nebūtiska paredzamā ietekme uz šo vides mērķi. SAM ietvaros plānotās atbalstāmās darbības neradīs būtiskas SEG emisijas un ilgtermiņā veicinās SEG emisiju samazināšanu.  SAM ietvaros plānotas investīcijas valsts pārvaldes un pašvaldību informācijas sistēmās jaunu, uz lietotājiem orientētu funkcionalitāšu izveidei un datu apmaiņas un pakalpojumu saskarņu atvēršanai integrācijai privātā sektora risinājumos, valsts pārvaldes pakalpojumu pārrobežu pieejamības un sadarbspējas nodrošināšanai, koplietošanas platformu darbināšanai nepieciešamās informācijas un komunikācijas tehnoloģiju (turpmāk – IKT) infrastruktūras attīstībā.  SAM ietvaros iegādātā IKT aparatūra un iekārtas būs energoefektīvas, saskaņā ar MK 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība”. Datortehnikas un IKT tehnoloģiju infrastruktūras iegādē ir obligāti jāpiemēro zaļais publiskais iepirkums, kura ietvaros ir jāievēro prasības attiecībā uz iekārtu energoefektivitātes rādītājiem. Tāpat noteikumos ir iekļautas prasības, kas jāpiemēro datu centriem un mākoņpakalpojumiem attiecībā uz serveru energoefektivitātes rādītājiem, dīkstāves enerģijas patēriņa rādītājiem, serveru noslodzes rādītājiem, jaudas pielietojuma efektivitāti u.c.  Investīcijām būs pozitīva ietekme uz SEG emisiju samazināšanu:   * iedzīvotājiem un komersantiem būs iespējams pakalpojumus saņemt attālināti, nedodoties uz valsts iestādēm – samazināsies degvielas patēriņš, izmantojot transportlīdzekļus; * samazinoties papīra kā informācijas nesēja izmantošanai, tiks samazināts nepieciešamais resurss – koks, kas nepieciešams papīra ražošanai, tādējādi veicinot CO2 piesaisti. * IT centralizētās datu apstrādes un skaitļošanas infrastruktūras pārveides uz videi draudzīgiem risinājumiem mērķis ir veicināt videi draudzīgu IKT risinājumu ieviešanu tautsaimniecībā (kuras pakalpojumi var tikt sniegti arī attālināti); * 1.3.1. SAM ietvaros ir identificēta investīciju daļa ar 40% atbalsta koeficientu klimata pārmaiņu mērķim (intervences kods 37), kas paredz investīcijas IKT infrastruktūrā, kas atbilst oglekļa emisiju samazināšanas un energoefektivitātes kritērijiem. Atsevišķas aktivitātes, kurām tiks piemērotas šīs prasības (piemēram, atsevišķi datu centri), tiks noteiktas MK noteikumos par 1.3.1.SAM īstenošanu). |
| **Pielāgošanas klimata pārmaiņām** |  | **X** | SAM nav paredzama ietekme uz šo vides mērķi, jo paredzētas investīcijas informācijas sistēmu un IKT koplietošanas infrastruktūras attīstībā, kam nav sagaidāma negatīva ietekme uz pielāgošanās klimata pārmaiņām mērķiem. |
| **Ūdens un jūras resursu ilgtspējīga izmantošana un aizsardzība** |  | **X** | SAM nav paredzama ietekme uz šo vides mērķi, jo paredzētas investīcijas informācijas sistēmu un IKT koplietošanas infrastruktūras attīstībā un darbībām nebūs ietekme uz ūdens un jūras resursiem. |
| **Aprites ekonomika, tostarp atkritumu rašanās novēršana un pārstrāde** |  | **X** | Pasākuma ietvaros plānotajām darbībām nav paredzama būtiska ietekme (iespējama nebūtiska ietekme) uz šo vides mērķi, jo ņemot vērā nacionālo normatīvo aktu nosacījumus (tādu kā Atkritumu apsaimniekošanas likums, MK 2014. gada 8. jūlija noteikumi Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”, MK 2021.gada 28.janvāra noteikumiem Nr. 64 “Kārtība, kādā atbrīvo no dabas resursu nodokļa samaksas par videi kaitīgām precēm”) un ievērojot Eiropas Parlamenta un Padomes 2012. gada 4. jūlija Direktīvas 2012/19/ES par elektrisko un elektronisko iekārtu atkritumiem (EEIA) (Eiropas Savienības Oficiālais Vēstnesis, 24.7.2012., Nr. L 197, 38. lpp.) 8. pantu un VII un VIII pielikumu projektu iesniedzējiem tiks izvirzīta prasība iesniegt apliecinājumu (piemēram, nodomu protokolu vai tml. dokumentu) par to, ka projekta ietvaros radītie EEIA tiks apsaimniekoti atbilstoši minēto un citu normatīvo aktu prasībām: tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības atļaujas saņēmušiem komersantiem. Veikto darbību kontrole paredzēta atbilstoši normatīvo aktu prasībām. |
| **Piesārņojuma novēršana un to kontrole gaisā, ūdenī vai zemē** |  | **X** | SAM nav paredzama ietekme uz šo vides mērķi, jo paredzētas investīcijas informācijas sistēmu un IKT koplietošanas infrastruktūrā, un darbības neradīs papildu piesārņojumu. |
| **Bioloģiskās daudzveidības un ekosistēmu aizsardzība un atjaunošana** |  | **X** | SAM nav paredzama ietekme uz šo vides mērķi, jo paredzētas investīcijas informācijas sistēmu un IKT koplietošanas infrastruktūrā, un darbībām nebūs darbībām nebūs ietekme uz bioloģisko daudzveidību un ekosistēmu aizsardzību un atjaunošanu. |

**Novērtējuma 2.daļa**

| **Jautājums** | **NĒ[[1]](#footnote-2)** | **Detalizēts izvērtējums (ja novērtējuma 1.daļā novērtējums ir “JĀ”)** |
| --- | --- | --- |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? |  | Skat. novērtējuma 1.daļu. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? |  | Skat. novērtējuma 1.daļu. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? |  | Skat. novērtējuma 1.daļu. |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? |  | Skat. novērtējuma 1.daļu. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? |  | Skat. novērtējuma 1.daļu. |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? |  | Skat. novērtējuma 1.daļu. |

1. Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem. [↑](#footnote-ref-2)