**Principa “Nenodarīt būtisku kaitējumu” novērtējums**

**2.2.1.SAM “Notekūdeņu un to dūņu apsaimniekošanas sistēmas attīstība piesārņojuma samazināšanai” (VARAM)**

**Novērtējuma 1.daļa**

|  |  |  |  |
| --- | --- | --- | --- |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no principa “Nenodarīt būtisku kaitējumu” (NBK) viedokļa* | **JĀ** | **NĒ** | **Pamatojums, ja novērtējums ir “NĒ”** |
| **Klimata pārmaiņu mazināšana** | **X** |  | Skatīt novērtējuma 2.daļu |
| **Pielāgošanas klimata pārmaiņām** | **X** |  | Skatīt novērtējuma 2.daļu |
| **Ūdens un jūras resursu ilgtspējīga izmantošana un aizsardzība** |  | **X** | Pasākums ir identificēts ar 100 % atbalsta koeficientu vides mērķim (intervences kods 64) – tie ir pasākumi ūdens resursu apsaimniekošanai un saglabāšanai. Pasākuma ietvaros plānota notekūdeņu attīrīšanas iekārtu tehnoloģiju un elementu modernizācija un pielāgošana atbilstošai jaudai, attīrīšanas kvalitātei un piesārņojuma novēršanai u.tml. Tādējādi kopumā darbības vērstas uz ūdens resursu ilgtspējīgu izmantošanu un aizsardzību un uzskatāmas par atbilstīgu principam “Nenodarīt būtisku kaitējumu” šim mērķim. |
| **Aprites ekonomika, tostarp atkritumu rašanās novēršana un pārstrāde** | **X** |  | Skatīt novērtējuma 2.daļu |
| **Piesārņojuma novēršana un to kontrole gaisā, ūdenī vai zemē** |  | **X** | Pasākums ir identificēts ar 100 % atbalsta koeficientu vides mērķim (intervences kods 64) - tie ir pasākumi ūdens resursu apsaimniekošanai un saglabāšanai, kas tiešā veidā ietekmē ūdens piesārņojuma novēršanu un kontroli. Pasākuma ietvaros plānota notekūdeņu attīrīšanas iekārtu tehnoloģiju un elementu modernizācija un pielāgošana atbilstošai jaudai, attīrīšanas kvalitātei un piesārņojuma novēršanai u.tml. Tādējādi kopumā darbības vērstas uz piesārņojuma novēršanu un kontroli un uzskatāmas par atbilstīgām principam “Nenodarīt būtisku kaitējumu” šim mērķim.  Pasākums atbilst Taksonomijas regulas 14.pantam, jo plānotās darbības samazina un novērš piesārņotāju emisijas ūdenī, uzlabojot ūdens kvalitāti un samazinot notekūdeņu un to dūņu nelabvēlīgo ietekmi. |
| **Bioloģiskās daudzveidības un ekosistēmu aizsardzība un atjaunošana** | **X** |  | Skatīt novērtējuma 2.daļu |

**Novērtējuma 2.daļa**

|  |  |  |
| --- | --- | --- |
| **Jautājums** | **NĒ**[**[1]**](https://euc-word-edit.officeapps.live.com/we/wordeditorframe.aspx?ui=en%2DUS&rs=lv%2DLV&wopisrc=https%3A%2F%2Fvide.sharepoint.com%2Fsites%2FIPD%2F_vti_bin%2Fwopi.ashx%2Ffiles%2F5f75623e720d4c91b0cde6ffa66fd67e&wdenableroaming=1&mscc=1&hid=9A77FF9F-D0BF-C000-7760-AEBB07F0B41E&wdorigin=ItemsView&wdhostclicktime=1635934619783&jsapi=1&jsapiver=v1&newsession=1&corrid=58a7b768-c67e-336c-3e67-8d93393eba09&usid=58a7b768-c67e-336c-3e67-8d93393eba09&sftc=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&preseededsessionkey=52c7db46-4974-be46-d5cb-03fcab7b86c5&preseededwacsessionid=58a7b768-c67e-336c-3e67-8d93393eba09&rct=Medium&ctp=LeastProtected#_ftn1) | **Detalizēts izvērtējums (ja novērtējuma 1.daļā novērtējums ir “JĀ”)** |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | Pasākuma ietvaros pasākumi vērsti, lai samazinātu SEG emisijas, uzstādot energoefektīvus mehānismus un iekārtas, kā arī veicot darbības notekūdeņu dūņu apstrādes uzlabošanai. Pasākumi vērsti klimata pārmaiņu mazināšanai. Ieviešot atbalsta pasākumus, ir sagaidāma tieša, pozitīva, ilgtermiņa ietekme uz SEG emisiju samazināšanu, jo notekūdeņu apstrādes sektors ir CH4 un N2O emisiju avots. Kanalizācijas sistēmas elementu un notekūdeņu attīrīšanas iekārtu energosistēmu risinājumi bieži nav energoefektīvi un resursefektīvi. Nepareizi apsaimniekoti notekūdeņi nodara ne tikai kaitējumu videi, bet arī palielina SEG emisijas atmosfērā. Lai noteiktu projekta efektivitāti, tiek noteikti atbilstoši projektu iesniegumu vērtēšanas kritēriji, kā arī paredzētas attiecīgas atbalstāmās darbības. |
| **Pielāgošanās klimata pārmaiņām.**  Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | SAM darbības sekmēs ietekmes no klimata pārmaiņām samazināšanu, jo pasākums vērsts uz esošo iekārtu efektīvākas darbības veicināšanu, tādējādi ļaus labāk reaģēt uz klimata ietekmēm. Ir prognozējams, ka sistēmu un iekārtu noslodze vēl varētu palielināties, pieaugot nokrišņu apjomam klimata pārmaiņu ietekmē. Vienlaikus, sausuma periodos var notikt notekūdeņu infiltrācija vidē, kā rezultātā rodas gan vides piesārņojums, gan var tikt ietekmēta notekūdeņu attīrīšanas kvalitāte, tādēļ šādu pasākumu īstenošana ir būtiska vides un klimata mērķu sasniegšanai. Līdz ar to tiktu samazināts klimata nelabvēlīgās ietekmes risks saimnieciskajai darbībai, nepalielinot nelabvēlīgas ietekmes risku iedzīvotājiem, dabai vai aktīviem. |
| **Ilgtspējīga ūdens un jūras resursu izmantošana un aizsardzība.**  Vai paredzams, ka pasākums kaitēs:  (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai  (ii) jūras ūdeņu labam vides stāvoklim? |  | Skatīt novērtējuma 1.daļu |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**.  Vai paredzams, ka pasākums:  (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai  (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai  (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | Pasākumam nav būtiskas ietekmes uz atkritumu rašanās palielināšanos vai dabas resursu neefektīvu izmantošanu, vai ilgtermiņa kaitējumu videi, jo uzlabojot iekārtu darbības efektivitāti, tiek nodrošināta dabas resursu (ūdens, elektroenerģija u.c.) ilgtspējīga izmantošana. Pasākuma ietvaros plānota neefektīvu iekārtu nomaiņa, tādējādi jaunās iekārtas atbildīs produktu ilgizturības, remontējamības un modernizējamības principiem. Prasības ievērošanai netiek noteikts projektu iesniegumu vērtēšanas kritērijs, bet nosacījumi vērtējami pret vispārējo atbilstību prasībām investīciju regulējošajos nosacījumos.  Atkritumu rašanās iespējama tikai būvniecības un infrastruktūras izveides laikā, kas uzskatāma par tipisku rīcības rezultātu - tie jāapsaimnieko atbilstoši normatīvajos aktos paredzētajai kārtībai, neizvirzot specifiskas prasības projekta īstenošanā.~~,~~, Specifiskā atbalsta mērķa atlases kārtas ietvaros īstenošanas nosacījumi paredz (nosakot kā kritēriju), ka nebīstamos būvgružus un ēku nojaukšanas atkritumus, kas būvlaukumā radušies būvniecības laikā, saskaņā ar atkritumu apsaimniekošanas hierarhiju iespēju robežās atkārtoti izmanto būvniecības objektā uz vietas (tostarp aizbēršanas darbībām, kurās atkritumus izmanto citu materiālu aizstāšanai) Šo darbību kontrole ir paredzēta atbilstoši normatīvajiem aktiem par atkritumu apsaimniekošanu, tamdēļ tās uzraudzībai var netikt izvirzītas specifiskas prasības projekta īstenošanā.  Notekūdeņu dūņu apstrādes realizācija tiks plānota atbilstoši izstrādē esošajam Notekūdeņu dūņu apsaimniekošanas plānam Latvijai, kas paredz veicināt dūņu apstrādes un pārstrādes centralizāciju, lai mazinātu neatbilstoši apsaimniekotu dūņu iespējamo ietekmi uz vidi. Šobrīd liela daļa dūņu tiek uzglabātas to radīšanas vietā, jo tā ir vairāk nekā 900 notekūdeņu attīrīšanas iekārtu operatoru atbildība. Specifiskā atbalsta mērķa atlases kārtas ietvaros īstenošanas nosacījumu izstrādes laikā tiek izvērtēts, vai projektiem noteikt prasību izstrādāt izmaksu un ieguvumu analīzi, izvirzot to kā projektu iesniegumu vērtēšanas kritēriju.  Zaļā publiskā iepirkuma principi var tikt noteikti projektu vērtēšanas kritērijos gan kā obligāti, gan izvēles kritēriji atkarībā no spēkā esošā normatīvā regulējuma un atkarībā no tā, vai konkrētā iepirkuma priekšmets atbilst zaļā publiskā iepirkuma priekšmetam. |
| **Piesārņojuma novēršana un kontrole.**  Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? |  | Skatīt novērtējuma 1.daļu |
| **Bioloģiskās daudzveidības un ekosistēmu aizsardzība un atjaunošana.**  Vai paredzams, ka pasākums:  (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | Pasākumam nav būtiskas ietekmes uz ekosistēmām, dzīvotņu un sugu aizsardzības statusu. Sabiedrisko ūdenssaimniecības pakalpojumu sniedzēju īpašumā esošā notekūdeņu apsaimniekošanas sistēma un notekūdeņu dūņu apsaimniekošanas infrastruktūra neskar bioloģiskajai daudzveidībai nozīmīgas teritorijas. Vienlaikus tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm. Esošās NAI infrastruktūras kapacitātes un jaudu attīstība plānota jau esošajās teritorijās. Atbilstoši Notekūdeņu dūņu apsaimniekošanas plānā (projekts) noteiktajam dūņu apstrādes (uzglabāšanas, atūdeņošanas) infrastruktūra attīstāma pie esošajām notekūdeņu attīrīšanas iekārtām. Potenciāli darbību īstenošanai veicams sākotnējais ietekmes uz vidi izvērtējums atbilstoši normatīvajiem aktiem par ietekmes uz vidi novērtējumu, projektu īstenošanā izpildot visas vides ietekmju novērtējumā ietvertās vides aizsardzības prasības – minētais nosacījums tiek iekļauts projektu iesniegumu vērtēšanas kritēriju kopā. |

[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=lv%2DLV&wopisrc=https%3A%2F%2Fvide.sharepoint.com%2Fsites%2FIPD%2F_vti_bin%2Fwopi.ashx%2Ffiles%2F5f75623e720d4c91b0cde6ffa66fd67e&wdenableroaming=1&mscc=1&hid=9A77FF9F-D0BF-C000-7760-AEBB07F0B41E&wdorigin=ItemsView&wdhostclicktime=1635934619783&jsapi=1&jsapiver=v1&newsession=1&corrid=58a7b768-c67e-336c-3e67-8d93393eba09&usid=58a7b768-c67e-336c-3e67-8d93393eba09&sftc=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&preseededsessionkey=52c7db46-4974-be46-d5cb-03fcab7b86c5&preseededwacsessionid=58a7b768-c67e-336c-3e67-8d93393eba09&rct=Medium&ctp=LeastProtected#_ftnref1) Atzīmējot “NĒ” novērtējuma 2.daļā tiek apliecināts, ka atbilde ir “NĒ”, un labās puses kolonnā sniegt pamatotu paskaidrojumu un pamatojumu, pamatojoties uz attiecīgajiem jautājumiem.