**Principa “Nenodarīt būtisku kaitējumu” novērtējums**

**3.1.1.SAM “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru”**

**3.1.1.5.pasākumam “Nacionālās nozīmes centru maģistrālo ielu un esošo maršrutu attīstība”**

|  |  |  |  |  |  |
| --- | --- | --- | --- | --- | --- |
| **Novērtējuma 1. daļa** | |  | |  | |
| *Norādiet, kuri no turpmāk minētajiem vides mērķiem prasa padziļinātu pasākuma novērtējumu no NBK viedokļa* | | **JĀ** | | **NĒ** | **Pamatojums, ja novērtējums ir "NĒ"** |
| **Klimata pārmaiņu mazināšana** | | **X** | |  | Skat. novērtējuma 2.daļu. |
| **Pielāgošanas klimata pārmaiņām** | | **X** | |  | Skat. novērtējuma 2.daļu. |
| **Ūdens un jūras resursu ilgtspējīga izmantošana un aizsardzība** | | **X** | |  | Skat. novērtējuma 2.daļu. |
| **Aprites ekonomika, tostarp atkritumu rašanās novēršana un pārstrāde** | | **X** | |  | Skat. novērtējuma 2.daļu. |
| **Piesārņojuma novēršana un to kontrole gaisā, ūdenī vai zemē** | | **X** | |  | Skat. novērtējuma 2.daļu. |
| **Bioloģiskās daudzveidības un ekosistēmu aizsardzība un atjaunošana** | | **X** | |  | Skat. novērtējuma 2.daļu. |
| **Novērtējuma 2. daļa** | |  | |  |  |
| **Jautājums** | **NĒ** | | **Detalizēts izvērtējums** | | |
| **Klimata pārmaiņu mazināšana.** Vai paredzams, ka pasākums radīs ievērojamas SEG emisijas? | **X** | | **Ietekme uz SEG emisijām**   * Attīstot nacionālās nozīmes centru maģistrālās ielas un esošos maršrutus, izbūvējot / pārbūvējot alternatīvus kravas ceļus, uzlabosies braukšanas apstākļu kvalitāte, satiksmes plūsma būs vienmērīgāka un samazināsies gaidīšanas laiki atsevišķām satiksmes plūsmām. Vienmērīgu braukšanas režīmu raksturo zemāks degvielas patēriņš, kas ir SEG emisiju cēlonis. * Blīvi apdzīvotas teritorijas tiks atslogotas no kravas autotransporta, kā rezultātā samazināsies SEG emisiju ietekme. * Nacionālās nozīmes centru maģistrālo ielu un esošo maršrutu attīstības, alternatīvu kravas ceļu izbūves / pārbūves būvniecības objekta robežās atsevišķās vietās, kur tas nav pretrunā ar normatīvajiem dokumentiem, plānots atbalstīt teritorijas labiekārtošanas darbus, piemēram, koku stādīšanu, apzaļumošanu, tādējādi veicinot CO2 piesaisti. * Savienojamības veicināšanai nav iespējams īstenot alternatīvus klimatam draudzīgākus pasākumus.   **Papildinoši pasākumi un investīcijas ar SEG emisiju samazinošu efektu**  Investīcijas nacionālās nozīmes centru maģistrālo ielu un esošo maršrutu attīstībā, alternatīvu kravas ceļu izbūvē / pārbūvē plānotas sinerģijā ar citiem pasākumiem, kas atbalsta pāreju uz mazemisiju vai bezemisiju transportlīdzekļu veidiem, un investīcijām, kas stimulē sabiedriskā transporta izmantošanu saskaņā ar Transporta attīstības politikas pamatnostādnēs 2021.-2027.gadam noteikto mērķi – integrēta transporta sistēma, kas nodrošina drošu, efektīvu, pieejamu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un nodrošina virzību uz klimatneitrālu ekonomiku.  **Sasaiste ar mobilitātes un ilgtspējīga transporta attīstības mērķiem**   * Investīcijas atbilst “Latvijas Nacionālais attīstības plāns 2021. - 2027.gadam” rīcības virziena “Tehnoloģiskā vide un pakalpojumi” 312.uzdevumu “Multimodāla sabiedriskā transporta tīkla ar dzelzceļu kā sabiedriskā transporta "mugurkaulu" izveidošana, integrējot Rail Baltica esošajā valsts un pašvaldību transporta tīklā, veidojot multimodālus transporta un pasažieru pārsēšanās mezglus, veicinot reģionu sasniedzamību, iedzīvotāju mobilitāti un vides pieejamību, turpinot dzelzceļa elektrifikāciju, vienlaikus attīstot drošu autoceļu un ielu infrastruktūru un nodrošinot ērtus savienojumus starp vilcienu un autobusu reisiem, visās darbībās nodrošinot piekļūstamības prasības”. * Tāpat investīcijas atbilst “Transporta attīstības pamatnostādnēs 2021. – 2027.gadam” 1. rīcības virziena “Multimodāla sabiedriskā transporta tīkla ar dzelzceļu kā sabiedriskā transporta "mugurkaulu" attīstība” 1.2. uzdevumam “Uzlabot reģionālo sasniedzamību un piekļuvi TEN-T autoceļiem” 1.2.3. pasākumu “Pilsētu infrastruktūras sasaiste ar TEN-T tīklu”.   “Transporta attīstības pamatnostādnēs 2021. – 2027.gadam” transporta politikas mērķis noteikts saskaņā ar vienu no Eiropas Zaļā kursa elementiem – paātrināt pāreju uz ilgtspējīgu un viedu mobilitāti.  **Sasaiste ar reģionālās attīstības mērķiem**  Investīcijas ir plānotas saskaņā ar Reģionālās politikas pamatnostādnēs 2021.-2027.gadam ietvertajiem uzdevumiem B.2.1. “Sasniedzamība starp reģioniem” un B.2.5. “Pašvaldību ceļu un ielu infrastruktūras attīstība un mobilitātes uzlabošana”. Paredzētās darbības palīdzēs risināt uzdevumā definētās mobilitātes problēmas reģionos un uzlabot novadu centru sasniedzamību, tādējādi uzlabojot darba vietu un pakalpojumu sasniedzamību.  **Sasaiste ar politikas plānošanas dokumentiem**   * Saskaņā ar Latvijas stratēģiju klimatneitralitātes sasniegšanai līdz 2050. gadam visiem transporta veidiem būtu jāveicina mobilitātes sistēmas dekarbonizācija. Mērķis ir līdz 2050.gadam sasniegt nulles emisiju līmeni. Tā sasniegšanai paredzētie pasākumi nodrošinās braukšanas apstākļu uzlabošanu, kā arī blīvi apdzīvotu teritoriju atslogošanu no kravas autotransporta, kā rezultātā samazināsies SEG emisiju ietekme. Paredzētās darbības palīdz sasniegt klimatneitralitātes mērķus. * Latvijas Nacionālo klimata un enerģētikas plāna 2021.–2030.gadam (NEKP) mērķis ir mazināt Latvijas cilvēku, tautsaimniecības, infrastruktūras, apbūves un dabas ievainojamību pret klimata pārmaiņu ietekmēm un veicināt klimata pārmaiņu radīto iespēju izmantošanu. Plāna ietvaros attiecībā uz transporta sektoru ir noteikts ‘Nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām’. Paredzēto pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi * Saskaņā ar Gaisa piesārņojuma samazināšanas rīcības plānu 2020.-2030.gadam pilsētu infrastruktūras (maģistrālo ielu) sasaistei ar TEN-T tīklu ir norādīta pozitīva ietekme uz gaisa kvalitāti. Ieguldījumi tiešā veidā sniedz ieguldījumu plāna mērķu sasniegšanā. | | |
| **Pielāgošanās klimata pārmaiņām.** Vai paredzams, ka pasākums izraisīs pašreizējā klimata un gaidāmā nākotnes klimata negatīvās ietekmes palielināšanos uz pašu pasākumu vai uz cilvēku, dabu vai aktīviem? | **X** | | Nacionālās nozīmes centru maģistrālo ielu un esošo maršrutu attīstība, alternatīvu kravas ceļu izbūve / pārbūve neizraisīs negatīvu ietekmi uz pašreizējā klimata un gaidāmā nākotnes klimata radītajām negatīvajām ietekmēm uz pašu pasākumu, cilvēkiem, dabu vai aktīviem (t.sk. infrastruktūru), kā arī neradīs negatīvu ietekmi uz pielāgošanās klimata pārmaiņām mērķu sasniegšanu, jo pasākumu īstenošanā ir paredzēts ņemt vērā klimata pārmaiņu radītos potenciālos riskus, kā arī novērst to ietekmi.  Atsevišķs klimata risku un ievainojamības novērtējums par šo aktivitāti nav veikts. Analīze balstīta uz risku novērtējumiem, kas ir veikti par Latviju kopumā.    **Klimata pārmaiņu izpausmes, kas ietekmē paredzētās aktivitātes jomu**  Latvijā transporta infrastruktūrai plānošanai ir būtiskas vairākas klimata pārmaiņu izpausmes (tai skaitā ekstrēmi)[[1]](#footnote-1):  • gada vidējās gaisa temperatūras paaugstināšanās, karstuma viļņu biežuma un ilguma pieaugums, meteoroloģiskās vasaras pagarināšanās, diennakts maksimālās temperatūras maksimālās vērtības paaugstināšanās;  • sala dienu un dienu skaita bez atkušņa samazināšanās;  • nokrišņu daudzuma palielināšanās un maksimālā vienas diennakts nokrišņu daudzuma palielināšanās, dienu skaita ar ļoti stipriem nokrišņiem palielināšanās, maksimālā piecu diennakšu nokrišņu daudzuma palielināšanās, virs normas strauju sniega nokrišņu palielināšanās;  • vidējā jūras ūdens līmeņa celšanās ilgtermiņā un krasta erozija attīstība, kā arī gruntsūdeņa līmeņa svārstības, ko ietekmē nokrišņu un jūras ūdens līmeņa izmaiņas, un upju noteces režīma izmaiņas.  **Risku novērtējumos konstatētie klimata pārmaiņu radītie riski**  un to iespējamās sekas:   |  |  |  | | --- | --- | --- | | Nacionālās nozīmes centru maģistrālo ielu un esošo maršrutu attīstība, alternatīvu kravas ceļu izbūve / pārbūve | **Uzplūdu radīto bojājumu pieaugums ceļiem jūras piekrastē un upju grīvas pilsētās** | Bojājumi ceļiem jūras piekrastē (krasta erozija un applūšana), bojājumi ceļiem upju grīvās; ceļu atjaunošanas nepieciešamība, tīrīšana vai slēgšana | | **Lietusgāžu plūdu radīto bojājumu pieaugums ceļiem** **(kopā ar ceļu sasaluma perioda samazināšanos)** | Bojājumi ceļiem pilsētās ar kanalizācijas kapacitātes nepietiekamību, tuneļu applūšana; ceļu atjaunošanas un tīrīšanas nepieciešamība; vides piesārņojums; drošības un komforta samazināšanās; ceļu slēgšana | | **Asfalta pastiprināta kušana un citi ceļu seguma bojājumi** | Bojājumi ceļiem; satiksmes drošības pasliktināšanās |   **Potenciāli plānotie pasākumi un to sasaiste ar pielāgošanās klimata pārmaiņām mērķiem**  Jau projektēšanas stadijā tiks ņemti vērā ar klimata pārmaiņām saistītie riski un tiks noteikti arī ar būvniecību, uzturēšanu un ekspluatāciju saistītie riski. Šāda pieeja ļauj pārvaldīt ar klimata pārmaiņām radītos riskus, t.i., izvērtēt pašreizējos un iespējamos nākotnes klimata riskus. Vienlaikus tas ļauj savlaicīgi izvērtēt arī finansiāli izdevīgākās adaptācijas iespējas, piemēram, temperatūras un nokrišņu ietekme uz infrastruktūru, preventīvās darbības, lai novērstu potenciāli radītos vētras bojājumus, putekļu emisijas samazināšana karstos un sausos laika apstākļos.   * Plānots izbūvēt lietusūdens caurplūdes grāvjus u.tml. ceļa elementus atbilstoši klimata pārmaiņu radītajam nokrišņu intensitātes palielinājumam. * Nacionālās nozīmes centru maģistrālo ielu un esošo maršrutu attīstības, alternatīvu kravas ceļu izbūves / pārbūves rezultātā attiecīgajos posmos infrastruktūra kļūs klimatnoturīgāka, jo tiks izmantotas tehnoloģijas, kas novērš intensīvu nokrišņu radīto bojājumu, upju un notekgrāvju radīto bojājumu, kā arī karstuma radīto bojājumu iespējas.   **Sasaiste ar nacionālajiem pielāgošanās klimata pārmaiņām plānošanas dokumentiem**  Viens no Latvijas pielāgošanās klimata pārmaiņām plānā laika posmam līdz 2030.gadam paredzētajiem rīcības virzieniem ir inženierkomunikāciju sistēmas un infrastruktūras nodrošināšana un pielāgošana klimata ekstrēmiem, kur viens no paredzētajiem pielāgošanās pasākumiem ir: nodrošināt esošās transporta (autoceļu, dzelzceļa, lidostu, ostu) un elektronisko sakaru infrastruktūras pielāgošanu klimata pārmaiņām.  Papildus saskaņā ar Plūdu risku pārvaldības plānu vai pašvaldību pielāgošanās klimata pārmaiņām stratēģijām (pašvaldību teritoriju attīstības plānošanas dokumentos) investīcijas plānotas, paredzot, ka, izstrādājot ceļu pārbūves projektus, projekta risinājumos tiks ņemts vērā plūdu faktors, kā arī mainīgais plūdu ūdens līmenis attiecīgajās teritorijās. Iespēju robežās plānots izmantot ceļu segumu, lai mazinātu sasalšanas-atkušanas ietekmi, kā arī karstuma stresa riskus. Ņemot vērā klimata pārmaiņu projekcijas un plūdu riskus, īstenojot satiksmes pārvadu pārbūves darbus un plānojot tehniskos risinājumus, jāņem vērā, t.sk. ar plūdu laikā radīto satiksmes pārvadu balstu izskalojumu saistītie riski, ilgtspējīgas lietus ūdens apsaimniekošanas un drenāžas risinājumu izveides veicināšana, pamatojoties uz zaļās infrastruktūras un ekosistēmu pakalpojumu pieejamību. | | |
| **Ilgtspējīga ūdens un jūras resursu izmantošana un aizsardzība.** Vai paredzams, ka pasākums kaitēs: (i) ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus; vai (ii) jūras ūdeņu labam vides stāvoklim? | **X** | | Pasākumam nav būtiskas ietekmes, jo attīstot nacionālās nozīmes centru maģistrālās ielas un esošos maršrutus, izbūvējot / pārbūvējot alternatīvus kravas ceļus, tiks uzlabotas lietus ūdens novadīšanas sistēmas, nepieciešamības gadījumā novēršot piesārņojuma nokļūšanu virszemes ūdeņos.  Attīstot nacionālās nozīmes centru maģistrālās ielas un esošos maršrutus, izbūvējot / pārbūvējot alternatīvus kravas ceļus,tiks īstenoti vides aizsardzībai vajadzīgie ietekmes mazināšanas pasākumi.  Pārbūvējot ceļu infrastruktūru, pamatotos gadījumos tiks paredzēta lietus ūdeņu savākšanas un novadīšanas sistēmu izbūve, lai mazinātu applūšanas riskus spēcīgu lietusgāžu gadījumā.  Tiks ievēroti likuma “Par ietekmes uz vidi novērtējumu” nosacījumi un, kur attiecināms, tiks veikts ietekmes uz vidi novērtējums atbilstoši normatīvajos aktos noteiktajam, un negatīvā ietekme tiks novērsta saskaņā ar Eiropas Parlamenta un Padomes Direktīvu 2011/92/ES par dažu sabiedrisku un privātu projektu ietekmes uz vidi novērtējumu (turpmāk - Direktīva 2011/92/ES). | | |
| **Pāreja uz aprites ekonomiku, ieskaitot atkritumu rašanās novēršanu un to reciklēšanu**. Vai paredzams, ka pasākums: (i) būtiski palielinās atkritumu rašanos, incinerāciju vai apglabāšanu, izņemot nepārstrādājamu bīstamo atkritumu incinerāciju; vai (ii) dabas resursu tiešā vai netiešā izmantošanā jebkurā to aprites cikla posmā radīs būtisku neefektivitāti, kas netiek samazināta līdz minimumam ar atbilstošiem pasākumiem; vai (iii) radīs būtisku un ilgtermiņa kaitējumu videi attiecībā uz aprites ekonomiku? | **X** | | Pasākumam nav būtiskas ietekmes, jo:   * Projektu īstenošanā, atbilstoši plānotajam nacionālās nozīmes centru maģistrālo ielu un esošo maršrutu, alternatīvu kravas ceļu izbūves / pārbūves veidam un tā ietvaros sasniedzamajam rezultātam, kur attiecināms, tiks piemēroti zaļā publiskā iepirkuma principi, t.sk. projektos, uz kuriem tas attiecināms, tiks nodrošināta Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK noteikumi Nr. 353) noteikto obligāto prasību izpilde attiecībā uz apgaismojumu un satiksmes signāliem, piemērojot ciktāl tas ir racionāli un iespējami ceļu būvdarbos otrreizējo izejvielu izmantošanu jaunu resursu vietā. * būvniecības laikā būvdarbu veicēji tiks aicināti ierobežot atkritumu rašanos saskaņā ar Eiropas Savienības būvgružu un ēku nojaukšanas atkritumu apsaimniekošanas protokolu un ņemt vērā pieejamos tehniskos paņēmienus, kā arī atvieglot atkalizmantošanu un pārstrādi, kas panākams ar būvgružu šķirošanai paredzēto, pieejamo sistēmu palīdzību selektīvi izņemot materiālus. | | |
| **Piesārņojuma novēršana un kontrole.** Vai paredzams, ka pasākums ievērojami palielinās piesārņotāju emisijas gaisā, ūdenī vai zemē? | **X** | | Plānojot nacionālās nozīmes centru maģistrālo ielu un esošo maršrutu, alternatīvu kravas ceļu izbūvi / pārbūvi, nav paredzama būtiska ietekme uz vides piesārņojumu, jo īstermiņā projekta īstenošanas – būvniecības procesā ietekme tiks mazināta, kur attiecināms, zaļā publiskā iepirkuma piemērošana paredzēta saskaņā ar MK noteikumiem Nr. 353, tiks ievēroti visi atbilstošie vides aizsardzības normatīvi.  Nav paredzams, ka pasākums būtiski palielinās piesārņotāju emisijas gaisā, jo nacionālās nozīmes centru maģistrālo ielu un esošo maršrutu, alternatīvu kravas ceļu izbūve / pārbūve ir daļa no visaptverošā plāna transporta jomā un atbilst Gaisa piesārņojuma samazināšanas rīcības plānam 2020.-2030. gadam, kur sasaistē ar politiku transporta sektorā pilsētu infrastruktūras (maģistrālo ielu) sasaistei ar TEN-T tīklu ir norādīta pozitīva ietekme uz gaisa kvalitāti.  Nacionālās nozīmes centru maģistrālo ielu un esošo maršrutu, alternatīvu kravas ceļu izbūves / pārbūves pasākuma ietvaros, atsevišķās vietās tiek plānots atbalstīt teritorijas labiekārtošanas darbus, tostarp apzaļumošanu un koku stādīšanu, tādējādi nodrošinot zaļu un ilgtspējīgas vides mērķu sasniegšanu. Apstādījumi mazina gaisa temperatūru un palīdz gaisa temperatūras svārstības padarīt mērenākas. Turklāt apstādījumu teritorijās ir vērojamas daudz mazākas temperatūras svārstības. | | |
| **Bioloģiskās daudzveidības un ekosistēmu aizsardzība un atjaunošana.** Vai paredzams, ka pasākums: (i) būtiski kaitēs ekosistēmu labam stāvoklim un noturībai; vai (ii) kaitēs dzīvotņu un sugu, tostarp Savienības nozīmes dzīvotņu un sugu, aizsardzības statusam? | **X** | | Pasākuma paredzamā ietekme uz bioloģiskās daudzveidības un ekosistēmu aizsardzību ir nebūtiska un aktivitātes nepieprasa padziļinātu pasākuma novērtējumu no NBK viedokļa. Plānotās investīcijas neparedz tiešu ietekmi uz ES nozīmes sugām un biotopiem un to aizsardzības stāvokli. | | |

1. Latvijas pielāgošanās klimata pārmaiņām plāns laika posmam līdz 2030.gadam. Pieejams: <https://likumi.lv/ta/id/308330-par-latvijas-pielagosanas-klimata-parmainam-planu-laika-posmam-lidz-2030-gadam> [↑](#footnote-ref-1)